EL BLOC D'EN XAVIER DILMÉ: d’abril 2011\nLa gestió del Tripartit ha posat en perill l’estat de benestar\nEls primers cent dies de govern d’Artur Mas no han estat fàcils. Ni els més pessimistes podien esperar que els comptes de la Generalitat estiguessin en els números vermells en que estan, uns números vermells que hipotequen el país durant anys i que freguen la responsabilitat penal. Tenir un dèficit del 3,9 del PIB, tres vegades el que hauríem de tenir a finals d’any és per enfonsar qualsevol economia. Cal tenir present però que això té un responsable, que és el tripartit per una banda, gastant sense mesura i per l’altra el govern central que ho va permetre. Només recordar que el mes de novembre, poc abans de les eleccions catalanes, la situació del dèficit segons el Ministerio de Economia era correcta. Ara resulta que no era així i la ministre va fent grans escarafalls i exigint grans retallades quan ella es corresponsable de la situació.\nTampoc és mai de més recordar a Madrid que és important pagar el que deu, segur que fent-ho el govern català podria respirar una mica més. Què ha de fer el govern català amb aquest panorama tres mesos després de constituir-se? Carregar-se l’estat de benestar? Apujar impostos com recomanen des de Madrid?\nLa situació no és fàcil. Hi ha un punt a favor, que és la conscienciació ciutadana. Ningú vol que retallin les seves parcel•les però sí que penso que hi ha una consciència general que alguna cosa s’ha de fer i que no serà una cosa agradable. La gent està fent ajustos a casa seva i entén que l’administració ha de fer igual. El que no se li pot exigir al ciutadà són més impostos. Aquesta vella teoria de l’esquerra de tapar els forats que crea la seva gestió a base d’exprimir els ciutadans s’ha demostrat un desastre a mig termini. I com molt bé deia el president Mas, els catalans ja paguen més impostos que la resta de contribuents de l’estat. Aquests cents dies penso que han estat positius per arribar a saber quina és la realitat d’on som, que és molt diferent de la que ens va explicar el tripartit, amb el conseller Castells al capdavant. Un Castells totalment desaparegut que el mínim que se li hauria d’exigir és que donés la cara davant la ciutadania. També serà important conèixer els resultats de l’auditoria que ha encarregat la Generalitat.\nDavant d’aquesta realitat, costa entendre a irresponsabilitat dels membres de tripartit amb la seves crítiques, que penso, haurien d’estar calladets una bona temporada, especialment el PSC, principal responsable del desgavell i del maquillatge dels números. Per salvar Zapatero i el tripartit el PSC s’ha carregat el calaix del país. És CiU qui posa en perill l’estat del benestar? No, no ens equivoquem, qui posa en perill l’estat del benestar és qui ha administrat irresponsablement el país els darrers anys, amb una despesa desbocada, qui posa en perill l’estat del benestar són el PSC, Esquerra i Iniciativa. Que ningú s’equivoqui. Això de fotre foc per poder criticar després l’actuació dels bombers és simplement indecent.\nTenim per tant una situació d’extrema gravetat que no es podrà administrar sense sacrificis. El tronc central dels ajustos passarà per més rigor en la despesa, per reduir teixit de l’administració o reduir inversió però no es podran evitar danys col•laterals en l’estat del benestar amb l’objectiu de garantir la viabilitat present i futura del gruix d’aquest estat. Ara bé, com fa el Govern, hem de començar a parlar de la solidaritat interterritorial. Cap país pot donar el 9 o el 10% del seu PIB a fons perdut com fa Catalunya amb Espanya. N’hi ha que pensem que hem de fer aportacions a la caixa comuna, això no ho discutim, però més d’un 4% és indigerible. Ningú entendrà que a Catalunya, contribuent net a la caixa comuna, allargui llistes d’espera sanitàries o redueixi serveis mentre Andalusia, perceptor net, regali les operacions de canvi de sexe.\nAlgú ha de posar ordre aquí o acabarem tots plegats a garrotades. Si calen sacrifics, han de ser compartits, això ho entendrà tothom. El que no entén ningú a aquestes alçades és continuar sent cornuts i pagant el beure. Ja n’hi ha prou!\nenviat per Xavier Dilmé i Vert a la/es 11:35\nI les llistes obertes?\nAquesta setmana ja ha sortit publicada al BOE la convocatòria d’eleccions municipals per al proper dia 22 de maig. Malauradament, hem perdut quatre anys més per canviar la llei electoral pel que fa aquests comicis amb l’objectiu d’obrir llistes en els municipis petits i mitjans, com a mínim. No estaria malament tampoc tenir en compte la possible inclusió del sistema de dues voltes que s’aplica a alguns països del nostre entorn per donar estabilitat als ajuntaments i confiança als electors.\nPerquè de fet es tracta d’això, de retornar el poder de decisió al votant, una cosa tan simple com aquesta. L’elector ha de poder mostrar la seva confiança o desconfiança cap als integrants de la proposta en forma de candidatura que li fa un partit, i en municipis on tothom es coneix és molt fàcil de poder fer. De la mateixa manera, hauria de ser un objectiu vital evitar aquests pactes postelectorals que acaben perjudicant la candidatura que més vots va obtenir però que no va arribar a la majoria absoluta. A la ciutadania li costa d’entendre, per exemple, que un partit amb 3 regidors sobre 17 pugui tenir l’alcaldia de la seva ciutat perquè és una perversió del sistema polític, de les regles del joc democràtic. Serà legal però és més que discutible si és legítim.\nEn tot cas, el que aquest tipus de situacions provoquen és més escepticisme entre la ciutadania, més “ja s’ho faran” i més abstenció. Aquests pactes a porta tancada després de les votacions que decideixen l’alcaldia entre els perdedors i d’esquenes a la voluntat de l’elector, aquesta obscena perversió del sistema, genera avorriment entre l’electorat i fa inajornable la reforma de la legislació electoral. L’elector es pensa que vota un alcalde i en realitat vota una llista de regidors que després, entre ells, voten un alcalde. I s’ho pensa perquè el màrqueting polític li ven així. Per això, mentre molts alcaldes no els triï directament el ciutadà amb el seu vot sinó que es decideixin en reunions secretes entre partits gràcies a pactes inexplicables i canvis de cromos territorials, la cosa només pot anar a pitjor pel que fa a la implicació de la gent amb les seves institucions i a la participació electoral.\nJa que parlem d’ajuntaments, i atesa la situació econòmica general, és inevitable parlar del seu finançament. L’administració més mal finançada és la primera a la que els ciutadans van a trucar la porta quan tenen un problema. I sabent això, és també l’administració a la que la resta d’administracions van carregant morts que no són competència seva: immigració, dependència, llars d’infants, habitatge, etc, etc. Els legisladors no tenen cap problema a l’hora de donar noves competències als ajuntaments sense adjuntar ni un euro extra de recursos addicionals. Durant molts anys els ajuntaments han pogut sobreviure fent d’especuladors amb la requalificació i venda de sòl. Però tot això s’ha acabat i moltes tresoreries estan més que escanyades. També es cert que alguns, molts, han estirat més el braç que la màniga pensant que l’època de vaques grasses duraria tota la vida.\nEl que sí tenen tots sobre la taula a dia d’avui és la dificultat de continuar mantenint les estructures i molts d’ells dificultats objectives per pagar, entre altres coses perquè tampoc les administracions superiors, especialment la Generalitat gràcies al tripartit, deuen milions i milions d’euros en pagaments endarrerits que mentrestant han de finançar els ajuntaments amb els seus propis recursos. La situació està arribant a uns extrems límit i no acabo de veure que tothom en sigui plenament conscient. No vull creure que hàgim d’esperar al primer tancament de portes d’un ajuntament per fallida econòmica per començar a prendre alguna mesura perquè ja fa massa temps que es crida que ve el llop mentre les administracions competents, especialment l’estatal, mirin cap a un altre costat.\nenviat per Xavier Dilmé i Vert a la/es 11:52


Victòria del femení i excel·lent jornada d'Escoles | SEL VILANOVA\nVictòria del femení i excel·lent jornada d’Escoles\nEL SÈNIOR MASCULÍ ENCADENA LA SEGONA DERROTA CONSECUTIVA\nEl passat dissabte entraven a escena, després de l’aturada nadalenca, les categories d’Escola de Rugbi. Ho feien a Granollers, en la primera jornada de 2016 auspiciada des de la FCR, i tot i el fred i una evident manca d’organització, els resultats individuals i col•lectius dels de blau cel foren òptims. En categoria s8, els dos partits finalitzaren amb un bon grapat de punts i molta diversió, a destacar especialment l’assumpció de tècniques individuals i sobretot els nombrosos placatges i la molt bona defensa dels vilanovins, que aconseguiren dues victòries; en categoria s10, el joc fou extremadament vistós, amb un gran joc a l’atac per part dels vilanovins que s’embtxacaren el seu partit enfront del RC Gòtics; els s12, val la pena destacar el moviment de la pilota, la recera de l’espai i els constants suports en l’atac que va permetre els de blau cel aconseguir tres victòries sobre tres encontres. Finalment, els alevins (s14) van iniciar la trobada saltant al camp a mig gas, fet que pagaren enfront d’un Gòtics extremadament seriós; al segon encontre, enfront dels Spartans de Granollers, les tornes es giraren i els vilanovins van posar-se les piles per batre el conjunt local, més voluminós, gràcies a la seriositat i un molt bon esforç físic i tàctic.\nL’endemà diumenge, el sènior masculí es desplaçava a Alella per afrontar el segon matx de l’any: partit amb una primera part de domini vilanoví, que només es va traduir en un assaig al marcador; i un segon temps de clar domini local, que a diferència dels de blau cel van saber aprofitar a la perfecció les seves oportunitats per capgirar completament marcador, joc i actitud (34-5). Per la seva banda, el sènior femení aconseguí una folgada victòria per 41 a 0 en el primer partit la Copca Catalana. Tot i alguns aspectes del joc a millorar, el bonus ofensiu permet el femení apuntar ben amunt en la competició en romandre, després de la primera jornada, en segona posició.\nEn un altre sentit, una nombrosa delegació del SEL VNG va participar dilluns 18 de gener del clínic de placatge impartit per Roger Ripol, a les instal•lacions del RC Sitges. El mateix dilluns, l’educador de la categoria s8 i jugador del sènior del club, Adrià Gómez, participava en l’entrenament de la selecció catalana 21.


Gandia és pionera a la província de València en la comunicació electrònica de documents urbanístics\nEl Col·legi de Registradors de la Propietat de la Comunitat Valenciana i l'Ajuntament de Gandia signen un conveni de col·laboració per als pròxims quatre anys\nEl Col·legi de Registradors de la Propietat de la Comunitat Valenciana, a través de les titulars dels registres 1, 3 i 4 de Gandia, ha signat aquest matí un conveni de col·laboració amb l'Ajuntament de Gandia, pel qual els registradors comunicaran de forma telemàtica al consistori tots aquells actes i expedients administratius de caràcter urbanístic amb transcendència registral.\nGràcies a aquest acord, els registradors comunicaran electrònicament les obres noves que es declaren sense llicència, així com les notificacions derivades de les diferents obligacions legals de les quals siguen competents. Per exemple, les comunicacions derivades de la georreferenciación de les finques de les quals siga adjacent l'administració local, les inmatriculacions o excessos de cabuda d'aquestes finques registrals, o les peticions d'inscripció de drets relatius a les mateixes, entre uns altres. D'aquesta manera, es dota d'eficiència tecnològica el treball que des dels tres registres de la propietat de Gandia es realitza, per a col·laborar amb l'ajuntament en matèria d'urbanisme i protecció del patrimoni municipal.\nDiana Morant, alcaldessa de Gandia, i Mª Emilia Adán, degana autonòmica del Col·legi de Registradors de la Propietat, Mercantils i de Béns Mobles a la Comunitat Valenciana, han sigut les encarregades de rubricar el conveni, que té una vigència de quatre anys, prorrogables. En l'acte han estat presentes les tres registradores titulars de Gandia, Mª Emilia Adán García, Mª Elena Domínguez Prieto i Margarita Aranda Mínguez, els qui han signat al seu torn sengles documents d'adhesió.\nPioner a València\nEl conveni que se signa avui a Gandia és el primer que se subscriu en la província de València en aquesta matèria, havent-se signat algun altre ja en la província de Castelló. Gràcies a ell, el consistori aconsegueix un estalvi significatiu en costos i en temps que podrà dedicar a altres menesters.\nMª Emilia Adán ha explicat després de la signatura del conveni que la idea és fer extensiva aquesta iniciativa a altres grans ciutats i capitals de província de la Comunitat Valenciana, amb vista a aplicar les noves tecnologies a l'urbanisme municipal i impulsar les notificacions per via telemàtica. La signatura del conveni ha tingut lloc aquest matí en la seu de l'Ajuntament de Gandia.\nLa remissió de dades que hagen de realitzar els Registre de la Propietat a l'Ajuntament de Gandia es realitzarà a través d'un portal web que el Col·legi de Registradors posa a la disposició de tots dos. Est possibilitarà tant la remissió automatitzada de dades des de les aplicacions de gestió registral, mitjançant ús de certificats de signatura electrònica, com la seua consulta per part del personal autoritzat de l'Ajuntament. L'accés a la informació per part de l'Ajuntament serà gratuït, restringit i delimitat al conjunt de registres de la seua àrea de competència. El portal web estarà disponible durant les 24 hores del dia, tots els dies de la setmana.


Festa 9 de Maig - Catalans pel món\nEl 8 de maig de 1945, a les 22.43, l’Alemanya nazi va signar l’acta de capitulació que posava fi a la Segona Guerra Mundial, la Gran Guerra Pàtria, tal com se l’anomenava a la Unió Soviètica i encara avui a Rússia.\nA causa de la diferència horària entre Moscou i l’Europa central, la guerra (la Guerra) a l’URSS va finalitzar oficialment el 9 de maig. I és per això que el Dia de la Victòria, “Den’ Pobedy”, se celebra en aquesta data a Rússia.\nEl paper que va tenir la Gran Guerra Pàtria en la formació de la mentalitat i identitat nacionals en un país aleshores nou com la Unió Soviètica és fàcil d’infravalorar.\nPerò si tenim en compte els milions de morts que va causar la Guerra en territori soviètic i la tragèdia que va suposar a nivell històric i humà, de seguida es comprèn per què encara avui en dia gran part de la societat russa té present el conflicte.\nA Rússia molta gent gran viu recordant l’època soviètica; les persones de mitjana edat aquest període l’associen només amb aspectes estètics de la seva infància, i els joves diuen “durant l’època soviètica” per referir-se als temps en què els seus avis eren joves, i per ells ser ciutadans russos o soviètics depenent de l’any de naixement és motiu de bromes.\nLa desfilada del 9 de maig d’aquest any va ser un reflex d’aquesta complexa barreja de sentiments. Per segona vegada des de l’any passat, la maquinària bèl·lica pesant va desfilar pel carrer Tverskàia, recordant a tothom (i en especial, potser, a alguns països veïns) que amb Rússia no s’hi juga. D’altra banda, als banderins commemoratius que penjaven dels fanals, per primera vegada es feia referència al 9 de maig com a dia en què es va aconseguir la “pau”, i no només la “victòria”. Aquestes referències a la pau també van ser presents en el discurs del president Medvédev.\nEls participants a la marxa popular pels carrers de Moscou posterior a la desfilada militar eren més aviat d’edat avançada, tot i que no hi faltaven grups juvenils comunistes, cosa gens sorprenent.\nSí que sorprenia (almenys a mi) el retrat gegantí de Stalin que tancava la comitiva d’una organització política de gent molt jove, massa jove per continuar venerant la figura d’un dels monstres del segle XX. Aquest retrat de Stalin, però, no era l’únic. Una, fins i tot, en reclamava la canonització.\nMenys tètric va ser el ball d’època que es va celebrar en un dels parcs de Moscou. En un teatret de fusta, una orquestra interpretava cançons dels anys 40 i 50, que ballaven amb entusiasme alguns veterans de guerra, animats per joves vestits amb uniformes militars de l’època. I a meitat del ball, el minut de silenci pels morts en la lluita contra el feixisme…\nPersonalment, jo, que sóc una persona que no sap trobar el vessant estètic de les guerres, m’estimo més pensar que el 9 de maig, el Dia de la Victòria, és una ocasió que els russos aprofiten per regalar flors als veterans de guerra, a les persones que van lluitar i patir per alliberar la Unió Soviètica de la invasió nazi, que, per sort, és el concepte que tenen d’aquesta festa la majoria de russos…\nFoto 1: Amb veterà\nAcabem d'obrir la web moskva.catalansalmon.com,\nhe pensat que potser t'interessaria participar-hi


Mètode Pilates - El Centre Pilates i Moviment | Estudi de Pilates a Terrassa\nEl mètode Pilates va ser ideat per Joseh H. Pilates a principis del segle XX. En els seus inicis es va denominar contrologia (contrology) pel control que ha de tenir la ment sobre el cos.\nInclou un llarg repertori d’exercicis, basats amb uns principis que són:\nEl moviment integral del cos\nEl desenvolupament muscular equilibrat\nLa fluïdesa i precisió\nAquests principis tenen com a objectiu millorar la condició física de cada persona a través del moviment natural i conscient per arribar a l’equilibri corporal i mental(cos-ment).\nEl mètode Pilates, és indicat per a qualsevol tipus de persones que independentment de la seva edat, condició física, capacitats y limitacions, amb el propòsit d’arribar a convertir-se en una millor versió d´ells mateixos.\nNormalment, en el nostre dia a dia tenim un moviment escàs o nociu del nostre cos, amb llargs períodes de temps mantenint una mateixa postura o realitzant la mateixa acció repetidament.\nA les classes de Pilates mobilitzes els diferents segments del teu cos donant-te més graus de llibertat, control i més opcions de moviment. T’ajuda a adquirir un moviment eficient durant les teves activitats quotidianes.\n``El moviment és vida``\nPer què fer


El Superior General dels Jesuïtes visita Montserrat, en el marc de l'Any Ignasià\nInici > El Superior General dels Jesuïtes visita Montserrat, en el marc de l'Any Ignasià\nPer Catalunya Religió. Dll, 02/08/2021\n(Jesuïtes ) Una visita al Monestir de Montserrat  ha completat aquest diumenge el recorregut que el Superior General de la Companyia de Jesús, Arturo Sosa, ha fet aquests dies, als llocs ignasians més significatius de Catalunya, i que han acollit les celebracions que marquen l'inici de l'Any Ignasià  a casa nostra. Divendres, a la Basílica de Santa Maria del Mar, dissabte a la Cova de Sant Ignasi de Manresa, i diumenge a Montserrat.\nEl pare Arturo Sosa ha estat acollit per l'Abat Josep M. Soler i la comunitat benedictina i ha estat convidat a concelebrar la Missa Conventual a la Basílica de Santa Maria. En finalitzar la celebració ha volgut donar les gràcies a la comunitat "que va acollir Ignasi i que sempre ha tingut les seves portes obertes als germans jesuïtes que han vingut com a pelegrins". També ha convidat a pregar pel papa Francesc i per les vocacions a la vida cristiana en totes les seves formes.\nMontserrat és un dels escenaris importants en la biografia d’Ignasi de Loiola. Va ser el mes de març de 1522, quan Ignasi va arribar a Montserrat, va deixar l’espasa als peus de la Verge de Montserrat i va substituir el vestit de cavaller per una tela de sac, símbol del pelegrí.\nEl Superior General de la Companyia de Jesús també ha tingut l’oportunitat de visitar alguns dels espais del Monestir i del Santuari, acompanyat per Ignasi M. Fossas, prior de Montserrat, que l'ha convidat a descobrir què va trobar Ignasi a la seva arribada a la muntanya i el monestir.\nAmb la jornada d'avui es tanquen tres dies durant els quals Sosa ha participat als primers grans esdeveniments de l'Any Ignasià a Catalunya, després que el passat mes de maig es va inaugurar a Pamplona.\nURL d'origen: https://www.catalunyareligio.cat/ca/videos/superior-general-dels-jesuites-visita-montserrat-282467


Opinions - Pàgina 5 - L'Escala\nEtna Estrems Dimarts, 20.3.2018 12:15h\nDe pisos buits i idees genials (l'Empordà 20/03/2018)\nÉs un bon primer pas que, després de tres anys de legislatura i quan només en queda un per les eleccions municipals, l'equip de govern hagi decidit encarregar un estudi per saber quina és la situació actual de L'Escala pel que fa a pisos buits. L'estudi ens indica que s'ha de treballar fort per aconseguir que els particulars vegin atractiva l'opció de cedir els pisos per a ús social i aplicar mesures de pressió a les entitats bancàries perquè els habitatges buits que tenen passin a parc social.\nMeri Raurich Dimecres, 28.2.2018 19:30h\nEl repte de la Participació Ciutadana\nL'entrada al nou mil·lenni s’acompanyava de conceptes com desafecció, descontentament, desarrelament; el grup dels "DES", que iniciatives com els Plans de Barris haurien d'ajudar a eliminar. L'any 2010 l'Escala va començar a desenvolupar el Pla de Barris després d'haver-se presentat a la setena convocatòria d'ajudes de la Llei de Barris (2004) promoguda per la Generalitat de Catalunya. Aquesta llei estableix i regula el desplegament d'un programa específic per a la millora social, urbanística i econòmica del nucli antic.\nButlletí municipal (gener 2018) Dimecres, 28.2.2018 19:15h\nUn nadal més els tions i els Reis d’Orient de totes les cases han hagut d’abastir-se de regals per a tota la família. Com cada any, han anat als comerços locals a mirar quines ofertes tenien i a recollir tot allò que hi havia a les cartes, però aquest any sembla que els ha costat més arribar. Segons alguns comerciants del nucli antic escalenc enguany tots ells han anat menys a comprar als seus establiments i s’ha vist menys moviment de patges reials buscant presents.\nCarles Carlà Dimecres, 28.2.2018 19:00h\nCuidem el turisme, invertim en futur\nEl turisme s'ha convertit de manera irreversible en el motor de les nostres economies i més encara en petits pobles costaners com l'Escala. Segons el pla de màrqueting encarregat per l'equip de govern a una empresa externa, el 82% del producte interior brut de la nostra vila està produït per un motiu turístic, és a dir, pràcticament el total de totes les operacions que es fan en un any estan, directament o indirecta, relacionades amb els turistes.\nEtna Estrems Dimarts, 12.12.2017 22:00h\nLes eleccions del 155\nDijous tenim una cita amb les urnes i sí, és cert, són unes urnes il·legítimes, imposades de forma totalment il·legal i on algunes formacions hem hagut d'arribar amb un desavantatge brutal. Amb el nostre candidat, Oriol Junqueras està empresonat, privat de llibertat i condemnat injustament a no explicar el projecte polític que defensa. Empresonat per un estat que no separa poders i que persegueix, encausa i empresona a aquells qui defensen unes idees diferents de les seves.\nEtna Estrems Dimarts, 12.12.2017 12:15h\nTornant de Brussel·les\nJa som a casa, l'excursió a Brussel·les ha acabat i, crec, encara som incapaços de valorar el que hem fet. Un viatge d'aproximadament 30h que ha portat 45.000 catalans a la capital europea, en un mes de desembre gèlid, just abans de les compres de nadal i en plena crisi econòmica. Un viatge que, així i tot, hem fet. El poble de Catalunya és capaç d'aquestes coses, és capaç de tot. El poble de Catalunya ha decidit; ha decidit no rendir-se i arribar on calgui, encara que això signifiqui moure's més de 1.\nAgafant el fil d'una conversa recent sobre Jordi Cuixart i Jordi Sànchez on reflexionàvem del perquè del seu empresonament, i anant per endavant que no té cap sentit que vicepresident del govern català i 7 consellers estiguin empresonats encara avui, dèiem que, com a mínim, ells tenien algun tipus de responsabilitat política en tot el procés de proclamació de la República Catalana. Però, els Jordis? Quina responsabilitat tenien sobre les decisions polítiques? Quina mena d'influència (i)legal podien exercir? El de posar-se al capdavant de la gent per organitzar-la i garantir la seguretat en manifestacions de, pel cap baix, un milió de persones, durant 7 anys? Si ells, presidents d'entitats civils en defensa dels drets i de la cultura catalans estan tancats, heu pensat que en qualsevol moment podríem ser nosaltres? Podria ser jo, per exemple, perquè des que tinc ús de raó he estat defensora de la meva condició única de catalana, m'he manifestat als carrers, m'he pronunciat públicament i m'he involucrat en totes les causes en aquest sentit; la primera consulta popular, l'associació l'Escala per la Independència, l'ANC i, evidentment, la militància política activa que m'ha portat a ser regidora d'ERC a l'Escala i Consellera Comarcal.\nMeri Raurich Dimecres, 28.2.2018 22:15h\nSón beques, no regals\nL'últim ple de l'Escala va aprovar un ajut econòmic per als joves escalencs, d'entre 16 i 21 anys, que desitgin seguir formant-se fent un Cicle Formatiu de Grau Mitjà o una modalitat de Batxillerat no impartida a l’institut del municipi. Des d'ERC l'Escala vam demanar aquesta beca al darrer Consell Escolar i, per tant, és una reivindicació explícita del nostre grup des de fa temps tenint en compte que el dret a l'educació és un dret humà fonamental inclòs l'any 1952 en l'article 2 del primer "Protocol de la Convenció Europea de Drets Humans.\nButlletí municipal setembre (no editat per la situació política) Dilluns, 18.9.2017 12:45h\n“La gent no s’adona de la força que té”, aquesta és la frase que els últims dies està inundant la quotidianitat dels catalans i catalanes. Després de setmanes de gran intensitat política al país i de declaracions creuades entre uns i altres dirigents ha arribat l’hora de les persones. El procés d’independència del nostre país va començar al carrer i acabarà al carrer. Els catalans de peu fa anys que forcem la màquina per arribar on som, fa temps que demanem als nostres representants que ens duguin a la República i ho hem demostrat sobradament.


Blog de Bismart, Informació sobre Big Data, Artificial Intelligence, BI | Machine Learning\nEn Hotels, predictive analytics, Machine Learning, anàlisi predictiva, sector hoteler\nL'anàlisi predictiva i el machine learning tenen un gran potencial a l'hora d'ajudar les empreses a optimitzar les seves operacions, estratègies i recursos. En el cas de les cadenes hoteleres, l'aplicació d'aquestes tecnologies pot ajudar-nos a predir l'ocupació, a millorar l'experiència de client i a incrementar[...]\nLes solucions de machine learning i deep learning ja són eines essencials de negoci que les organitzacions utilitzen per millorar l'experiència del client, incrementar el retorn de la inversió i obtenir un avantatge competitiu en les operacions comercials, entre d'altres. Ambdós models d'intel·ligència artificial es[...]\nEn Machine Learning, Big Data, clusterització, classificació\nClassificació vs. clusterització: una explicació pràctica\nLa classificació i la clusterització són dos mètodes d'identificació de patrons usats en l'aprenentatge automàtic (també conegut com "machine learning"). Encara que totes dues tècniques tenen certes similituds, la diferència rau en el fet que la classificació se serveix d'unes classes predefinides en les quals[...]\nEn Big Data, Ciutats Intel·ligents, Machine Learning, Blog CA\nLes ciutats d’avui són més intel·ligents que mai, però la tecnologia encara pot ajudar-nos a fer-les més intel·ligents de moltes maneres. Una àrea que moltes ciutats d’arreu del món intenten millorar mitjançant els avenços tecnològics són els accidents de trànsit. Les ferides greus i morts provocats en accidents[...]\nEn Big Data, Machine Learning, Blog CA, business intelligence, big data analytics\nEls sistemes de text analytics t’ajuden a trobar informació de qualitat als textos. S’estima que el 80% de la informació rellevant per a una empresa ve d’algun tipus de dades no estructurades que estan formades, en gran part, per text. Per exemple, podem trobar informació rellevant a e-mails, informes i, fins i tot,[...]


ciclisme | Ràdio Pineda\nComença a Calella la Volta Ciclista a Catalunya\nA Pineda queda afectada la NII entre les 3 de la tarda i les 6 i es tanca un tram de la NII d'uns 500m compresa entre l'inici de terme i la rotonda situada al PK 669'2 (Av. Mediterrani).\nAntoni Poch torna a Montserrat\nAra té 91 anys i el ciclisme ha estat la seva gran afició des de que va començar als 15 anys amb una bicicleta que li va regalar el seu cunyat, i que ell va anar arreglant i millorant a poc a poc.\nEl ciclista Antoni Poch torna participa a la 17ena Volta Cicloturista de Menorca\nAntoni Poch ha participat a la volta de Menorca 14 vegades, i amb els seus 90 anys ho ha aconseguit de nou.\nAntoni Poch torna a pujar a Montserrat en bicicleta\nEl pinedenc Antoni Poch i Vilamajó ha complert de nou la seva cita anual de pujar en bicicleta al Monestir de Montserrat. Ara té 90 anys i el ciclisme ha estat la seva gran afició des de que va començar als 15 anys amb una bicicleta que li va regalar el seu cunyat, i que ell va anar arreglant i millorant a poc a poc.\nCiclistes de tota la comarca assisteixen a la xerrada de l'entrenador nacional Josep Codinach\nAquest dissabte passat es va celebrar una xerrada a Can Comas sobre entrenament de ciclisme a càrrec del tècnic Josep Codinach, entrenador nacional i preparador de l’equip UCI Continental. La sala va quedar petita per la gran assistència de corredors de la comarca de totes les disciplines de ciclisme. El ponent va fer una explicació tècnica i els ciclistes van poder fer preguntes.\nEl Club Ciclista Pineda vol agrair l’assistència a tots els participants i a l’empresa TribikeTrainer pel suport en organitzar la xerrada, així com a l'Ajuntament de Pineda.\nXerrada a Pineda amb el nom "La planificació del ciclista"\nEl Club Ciclista Pineda organitza, aquest dissabte, la xerrada 'La planificació del/la ciclista' a càrrec de l'entrenador nacional Josep Codinach Terradas. La xerrada, dirigida als amants del ciclisme, tractarà dels principals factors que determinen el potencial d'un ciclista. També parlarà de com s'ha de planificar una temporada ciclista d'una forma molt bàsica. La xerrada és aquest dissabte a les 7 de la tarda a la Sala d'Actes de Can Comas.\nSubscriu-te a ciclisme


Ple municipal ordinari de juliol (05/07/2018) - Ajuntament de Mataró\nPle municipal ordinari de juliol (05/07/2018)\n6100/2018 de 2 de juliol\nAssumpte: Convocatòria i ordre del dia Ajuntament Ple sessió de 5 de juliol de 2018\nDia: dijous 5 de juliol de 2018\n1 Presa de possessió de la Sra. Elizabet Ruiz Moreno al càrrec de Regidora de l'Ajuntament de Mataró.\n2 Aprovació, si s'escau, de les Actes de les sessions: ordinària del dia 7 de juny de 2018 i extraordinària urgent del dia 9 de juny de 2018.\n4 Aprovar modificar la composició de la Comissió Informativa Municipal d’Acció Social.\n5 Aprovar la designació de representant municipal en diverses entitats públiques o privades.\n6 Aprovar la retribució corresponent a la regidora Elizabet Ruiz Moreno\n7 Aprovació expedient modificació de crèdit del pressupost municipal de l’exercici 2018.\n8 Ratificar el decret d’alcaldia de canvi de nomenament del membre designat pel grup municipal VOLEMataró en el Consell Municipal del Patrimoni Arquitectònic i Ambiental de Mataró.\n9 Ratificar el decret d’alcaldia de denegació de la suspensió de l’executivitat de l’acte administratiu recorregut en reposició de pròrroga de suspensió de llicències per l’aprovació inicial de la Modificació puntual del Pla general d’ordenació municipal relatiu als paràmetres de condicions d’ús de les activitats industrials i terciàries.\n10 Desestimar recurs de reposició interposat contra la pròrroga de suspensió de llicències per l’aprovació inicial de la Modificació puntual del Pla general d’ordenació municipal relatiu als paràmetres de condicions d’ús de les activitats industrials i terciàries.\n11 Aprovació del Text refós de la Modificació puntual del Pla general d’ordenació sector Carretera de Cirera.\n12 Donar compte de l’acord de la Junta de Govern Local de 2-7-2018 relatiu a l’aprovació del Pla d’Acció per l’Energia Sostenible i el Clima (PAESC) de Mataró.\n13 Proposta de Resolució que presenta el grup municipal d’Esquerra Republicana de Catalunya-MES, amb el suport de VOLEMataró, sobre el model comercial de Mataró.\n14 Proposta de Resolució que presenta el grup municipal de VOLEMataró per sol•licitar un acte d’homenatge al primer aniversari dels atemptats de la Rambla de Barcelona.\n15 Proposta de Resolució que presenta el grup municipal de Convergència i Unió sobre la situació urbanística del sector C1 i la possible ampliació del centre comercial Mataró Parc.\n16 Proposta de Resolució que presenta el grup municipal del Partit Popular de Catalunya relativa al Pla de Mobilitat de Mataró.\n17 Proposta de Resolució que presenta el Grup Municipal d’Iniciativa per Catalunya Verds-Esquerra Unida i Alternativa, amb el suport de la regidora no adscrita, per mirar de reduir els residus plàstics als equipaments municipals i als bars i restaurants de la ciutat.\n18 Proposta de Resolució que presenta el grup municipal de la Candidatura d’Unitat Popular per impulsar una moneda local per a Mataró.\n19 Proposta de Resolució que presenta el grup municipal de Ciutadans-Partido de la Ciudadanía per donar resposta als greus problemes que té l’escola Maria Mercè Marçal.\n20 Proposta de Resolució que presenta la regidora no adscrita per tal d’efectuar un estudi per la implementació de cobertes verdes als edificis de titularitat municipal.\n21 Prec que presenta el grup municipal de Ciutadans-Partido de la Ciudadanía sobre l’aparcament al Passeig Marítim.\n22 Prec que presenta el grup municipal de Ciutadans-Partido de la Ciudadanía sobre l’activació automàtica dels semàfors.\n23 Pregunta que presenta el grup municipal d’Esquerra Republicana de Catalunya-MES en relació a la replantació d’arbres.\n24 Pregunta que presenta el grup municipal d’Esquerra Republicana de Catalunya-MES sobre el progrés dels pactes polítics del PAM 2016 en relació a serveis bàsics a prestar a la ciutadania per realitzar enterraments d’altres confessions.\n25 Pregunta que presenta el grup municipal d’Esquerra Republicana de Catalunya-MES sobre l’accés i mobilitat a les platges de Mataró.\n26 Pregunta que presenta el Grup Municipal d’Iniciativa per Catalunya Verds-Esquerra Unida i Alternativa sobre l’estudi de la possibilitat de crear una funerària municipal.\n27 Prec que presenta el grup municipal de Plataforma per Catalunya sobre el dia mundial de la Síndrome de Down.\n28 Prec que presenta el grup municipal d’Esquerra Republicana de Catalunya-MES per celebrar a Mataró l’esdeveniment “Liceu a la Fresca”.\n29 Prec que presenta el grup municipal de VOLEMataró sobre les màquines de “Vending” a tots els edificis públics municipals.\n30 Pregunta que presenta la regidora no adscrita respecte a la proposta de resolució sobre l’amiant aprovada en data 3 de novembre de 2016.\n31 Pregunta que presenta el grup municipal de VOLEMataró respecte al servei del Mataró Bus i les relacions contractuals que mantenen amb l’ajuntament.\n32 Pregunta que presenta el grup municipal del Partit Popular de Catalunya sobre atacs a entitats i simbologia religiosa a la nostra ciutat.\n33 Prec que presenta el grup municipal del Partit Popular de Catalunya per tal que s’investigui si s’està tramitant la documentació necessària per regularitzar a persones immigrades de manera fraudulenta a Mataró.\n34 Prec que presenta la regidora no adscrita per dotar algun vehicle de la Policia local amb desfibril•lador.\n35 Pregunta que presenta el grup municipal de la Candidatura d’Unitat Popular sobre l’aparcament del carrer Biada cantonada carrer Tetuan.\n36 Prec que presenta el grup municipal de Plataforma per Catalunya sobre la brutícia del voltant dels contenidors.\n37 Pregunta que presenta el grup municipal de la Candidatura d’Unitat Popular sobre les actes de l’Audiència Prèvia.\nPaz En dono fe,\nOrganisme: Ajuntament de Matarí


Aquestes condicions legals regulen els serveis a Empreses, incloent els serveis de comunicacions electròniques i valor afegit, que Andorra Telecom S.A.U. (d’ara endavant “Andorra Telecom”), amb domicili social a Andorra la Vella, C. Mn. Lluis Pujol 8-14, AD500, Santa Coloma, Principat d’Andorra, ofereix als seus clients.\nAndorra Telecom presta els serveis a Empreses, incloent els serveis de comunicacions electròniques i valor afegit sol•licitats pel client, i els que en un futur s’estableixin, d’acord amb les tarifes corresponents durant tota la prestació dels serveis sol·licitats pel client.\nEls serveis contractats queden vinculats per aquestes condicions legals i la corresponent proposta comercial i/o contracte d’alta, així com d’altres documents annexos als mateixos. En cas d’existir incompatibilitats o contradiccions entre ambdues, primaran la proposta comercial i/o contracte d’alta sobre les condicions legals.\n2. CARACTERÍSTIQUES DELS SERVEIS\nEls serveis s’ofereixen conjuntament o per separat, en mòduls, amb la finalitat de permetre al client triar la combinació que millor s’adapti a les seves necessitats, dins de les possibilitats establertes i d’acord amb l’oferta comercial i econòmica vigent.\n2.1. TIPUS DE SERVEIS\nEls productes i serveis que s’ofereixen al client són els següents:\n2.1.1. TELEFONIA FIXA\nEl servei de Canals de veu per a centraletes IP, de Centraleta virtual i de Centraleta Cloud:\nUtilitzaran una codificació homologada per Andorra Telecom.\nLa numeració s’assignarà preferentment de forma consecutiva. En funció de la disponibilitat i sempre a criteri d’Andorra Telecom, és podrà assignar numeració aleatòria i/o no consecutiva.\nEl Servei de Centraleta virtual ofereix al client una solució avançada per a les comunicacions de l’empresa, integrant-hi telefonia fixa, telefonia mòbil i accés a internet.\nEl servei de Centraleta Virtual s’ofereix conjuntament o per separat, en mòduls, amb la finalitat de permetre al client triar la combinació que millor s’adapti a les seves necessitats, dins de les possibilitats establertes i d’acord amb la proposta comercial vigent.\nEl servei de Centraleta Virtual ofert per Andorra Telecom s’adapta a les necessitats del client, permetent-li escollir la seva pròpia solució (producte a mida), podent triar:\nLa quantitat de línies telefòniques (comunicacions simultànies).\nPer a cada línia telefònica, el paquet de funcionalitats més adients. Per defecte, totes les línies disposen del Perfil Bàsic.\nEntre una gamma de tres terminals IP’ homologats per garantir-ne el bon funcionament.\nEntre un gran ventall d’abonaments de minuts.\nEl servei de Canals de veu per a centraletes IP és la solució de comunicació per aquelles empreses que disposen d’una centraleta de veu física. La solució permet integrar a la telefonia fixa, la telefonia mòbil i l’accés a internet.\nEl servei de Canals de veu per a centraletes IP ofert per Andorra Telecom s’adapta a les necessitats del client, dins de les possibilitats establertes i d’acord amb la proposta comercial vigent.\nEl client pot escollir la seva pròpia solució (producte a mida), podent triar:\nLa quantitat de canals de veus (comunicacions simultànies).\nLa quantitat de números de servei.\nC) CENTRALETA CLOUD\nSolució de telefonia cloud que disposa de totes les funcionalitats per a facilitar la comunicació i la col·laboració dels nostres clients. Solució complerta que dona servei de telefonia, de centraleta, missatgeria, reunions i de “contact center” a través d’una única interfície “App” i “Web App”.\nEl client configura la seva pròpia solució a mida, podent triar:\nLa quantitat d’usuaris.\nEls serveis per a cadascun dels usuaris i/o les diferents funcionalitats de la seva centraleta.\nEntre una gamma de terminals IP i accessoris homologats per garantir-ne el bon funcionament.\n2.1.2. NÚMEROS COMERCIALS\nEls números comercials tenen una numeració de 8 xifres i es classifiquen en dues modalitats: (i) modalitat de números verds, que són els que comencen per 1800XXXX, i (ii) modalitat de números blaus, que són els que comencen per 1802XXXX.\nEl preu d’una trucada als números comercials (modalitat números verds i modalitat números blaus) correspon al preu d’una trucada nacional. Les trucades a un número verd 1800XXXX van a càrrec de qui rep la trucada. Les trucades a un número blau 1802XXXX van a càrrec de qui truca.\n2.1.3. INTERNET (MÒDUL ACCÉS INTERNET, INTERNET ALTA CAPACITAT)\nOpcionalment al MAI, el client pot contractar el servei de lloguer d’un(s) equipament(s), proporcionat per Andorra Telecom amb garanties de serveis associats, i el servei d’assistència tècnica d’aquest(s).\nL’assistència tècnica mes enllà de la caixa de fibra òptica (ONT), del node directe, o dels equips electrònics propietat d’Andorra Telecom no està inclosa en els servei d’assistència o de garantia.\na) IP FIXA GARANTIDA\nEl client podrà contractar l’opció IP fixa garantida amb el MAI, d’acord amb el cost estipulat en l’oferta comercial.\nEl client podrà contractar rangs d’IP’s fixa pel servei IAC. Els rangs objecte de contractació podran no ser consecutius, i no podrà ser triat pel client.\nEn qualsevol cas, la IP fixa o Pool IP serà únic/a per cada servei contractat, va associada/at al servei contractat, i per tant, aquesta IP o Pool IP pot canviar si el client canvia de servei, per necessitats tècniques o de servei (prèvia notificació al client per IAC).\nb) SERVEIS DE SEGURETAT\nOpcionalment o en complement amb un producte d’accés a Internet (MAI, IAC) es podrà contractar serveis de seguretat com Tallafoc, Internet Segur o Denegació de Serveis DDoS. Les condicions comercials defineixen els serveis proposats. Els serveis de Seguretat poden necessitar la contractació d’un llicenciament addicional, de Serveis Professionals, i necessitaran la contractació d’una IP fixa o pools d’IP’s fixa garantit. Els serveis de seguretat permeten limitar els riscos derivats de l’ús d’internet.\nAndorra Telecom no considerarà una incidència de servei, un problema relacionat a un atac de denegació del servei, o de seguretat de la infraestructura del client. Andorra Telecom es reserva el dret d’activar mesures de protecció de manera que no es pertorbi el flux de dades a altres adreces IP o clients, o per protegir la xarxa d’internet nacional.\n2.1.4.- DENEGACIÓ DE SERVEI (DDoS)\nEl producte de Denegació de Servei (DDoS) ofereix una protecció de la infraestructura d’accés a Internet contra atacs volumètrics de DDoS o Denegació de Servei Distribuït originats a qualsevol lloc d’Internet, on múltiples ordinadors envien peticions repetides a un servidor (web site) generant tràfic fals, inhabilitant l’accés a usuaris vàlids. El producte ofereix dues modalitats, el DDoS Premium i el DDoS Business.\nAndorra Telecom disposa d’una plataforma de mitigació d'atacs DDoS globals, que consta de components que donen suport a l’eliminació del tràfic d'atac volumètric de les connexions que inclouen tràfic legítim. El tràfic desviat a la plataforma DDoS serà sotmès a múltiples capes de neteja de tràfic i el client acceptarà tàcitament a la contractació del servei la monitorització del tràfic de les IP’s protegides pel servei.\nAmb el servei DDoS Premium contractat, quan el client detecti un atac DDoS important sobre l’objectiu monitoritzat ho notificarà a Andorra Telecom obrint un tiquet d’incidència (prioritat Alta) via els mitjans de comunicació habituals, i demanarà aplicar una mitigació manual si ho considera necessari.\nAndorra Telecom podrà notificar al client si detecta un atac DDoS per demanar conformitat per aplicar una mitigació.\nAndorra Telecom realitzarà esforços raonables amb l’objectiu d’assegurar que el tràfic legítim sigui rebut amb la màxima normalitat possible durant un atac DDoS, minimitzant així l’afectació en l’experiència d’usuaris web.\nDavant un atac DDoS, Andorra Telecom desplegarà contramesures per minimitzar interrupcions de servei, i les mesures com “Black Holing” només s’utilitzaran si Andorra Telecom determina que totes les altres mesures han fallat o ho estan a punt de fer.\nEn cas d’atac de gran volumetria, Andorra Telecom procedirà al "Black Holing" per descartar totes les dades destinades a una o unes determinada(es) adreça IP del client de manera que no es pertorbi el flux de dades a altres adreces IP o clients. Andorra Telecom es reserva el dret d’utilitzar “Black Holing” en qualsevol client, quan sigui necessari per a protegir la xarxa d’internet nacional o el tràfic dels clients d’Andorra Telecom dels efectes d’un atac DDoS.\nMentre estigui en marxa el procés de neteja de tràfic es pot produir un increment de la latència. Aquesta conseqüència no podrà ser motiu de protesta o reclamació per part del Client.\nLa "neteja de Tràfic" refereix a l'anàlisi estadístic, verificació activa i reconeixement d’anomalies duts a terme per identificar fonts malicioses, revelar comportaments anormals i descartar paquets que no s'ajusten al patró de tràfic normal.\nEl Throughput del Servei de Protecció DDoS Premium i Business d’Andorra Telecom suporta un màxim de 5 Gbps en nacional, i un màxim de 80 Gbps en internacional per DDoS Premium, i 20Gbps per DDoS Business. Qualsevol tràfic que superi els Throughput màxims serà bloquejat pel Servei.\nEl client que tingui contractat el servei en la modalitat Anti-DDoS Premium podrà cursar sol·licituds de servei de mitigació manual de tràfic provinent de fora d’Andorra, amb un límit de dotze (12) mitigacions per anualitat de contracte. En cas d’excedir aquest límit, Andorra Telecom es reserva el dret d’aplicar càrrecs suplementaris en concepte de Serveis Professionals.\nUn servei de mitigació no excedirà setanta dos (72) hores consecutives; exceptuant els casos en que un atac DDoS succeeixi durant aquell període de temps consecutiu. Si sota petició del client, i fora del cas excepcional, la durada del servei de mitigació excedeix els límits establerts, Andorra Telecom es reserva el dret d’aplicar càrrecs suplementaris en concepte de Serveis Professionals.\nEs definirà amb el client els "Objectes Gestionats", fins a un màxim de 5 per DDoS Premium, i 1 per DDoS Business, que refereix a un perfil específic que es configura al Servei de Protecció DDoS d’Andorra Telecom detallant la o les adreces IP a ser protegits pel Servei. Les modificacions del objecte gestionat es faran sota la contractació de serveis professionals. Queda exclosa del servei l’addició d’un nou objecte gestionat.\nAndorra Telecom no garanteix que pugui contenir aquests atacs en totes les ocasions, així el Servei de Protecció de DDoS no ofereix ni proporciona:\n- Balanceig de càrrega de tràfic o de funcionalitats de qualsevol altre servei\n- Accés directe a la xarxa de seguretat d’Andorra Telecom\n- Arxivament i emmagatzematge d’arxius de registre de més de trenta (30) dies\n- Resposta a incidents, anàlisi forense o investigacions\n- Preparació de casos legals; suport en comunicacions de crisi durant incidents\n- Serveis de consultoria de seguretat\n- Informes i anàlisis de seguretat\n- Filtratge i neteja permanent del tràfic\n- Suport directe del servei als usuaris finals\nEl client no té la necessitat d‘adquirir cap equip ni programari addicional per a implementar el servei de DDoS, només implicarà la contracció d’adreça IP o pools d’IP’s fixes amb el servei d’accés a Internet contractat.\nEl client ha de designar una o més persones qualificades com a representants tècnics i donar suport als punts de contacte d’Andorra Telecom. Aquests contactes tècnics podran ser donats d’alta/actualitzats per telèfon o correu electrònic i hauran de ser proveïts pels processos de pre i post instal·lació, així com per la gestió d’incidències. Les persones designades com a representants tècnics, hauran d’estar en tot moment localitzables a fi de gestionar amb celeritat les notificacions d’atacs DDoS efectuades per part d’Andorra Telecom.\n2.1.5.- SERVEIS PROFESSIONALS\nEls Serveis Professionals permeten personalitzar el(s) producte(s) i servei(s) contractat(s). Es valorarà en funció de cada necessitat d’instal·lació, de configuració d’equipaments, els perfils tècnics que intervindran i la quantitat d’hores de cada perfil. Es facturaran les hores contractades en base als preus horaris definits en les ofertes comercials.\n2.1.6.- CONNECTIVITAT LORA\nPermet al client, entre d’altres, connectar-se amb els sensors compatibles amb la tecnologia “LoRa”, instal·lats, en funcionament i situats dintre de la zona de cobertura oferta per Andorra Telecom.\nPer poder gaudir dels diferents Serveis, cal que el Client disposi de sensors compatibles amb la tecnologia “Lora”, instal·lats, en funcionament i situats dintre de la zona de cobertura oferta per Andorra Telecom.\nEl client es responsabilitza de la realització de la instal·lació del sensor compatible, de la comprovació de l´estat de la cobertura en el punt d’instal·lació del sensor/s, així com del seu manteniment.\nEl client podrà sol·licitar a Andorra Telecom l’estudi i la instal·lació del sensor que més s’adapti a les seves necessitats en funció de les ofertes comercials vigents i de conformitat amb el que s’acordi amb el client.\nEl client es responsabilitzarà, en tot moment, de la bona utilització i del manteniment del sensor.\nTot el tràfic que realitza el servei mitjançant el mòdul dins del territori nacional, està inclòs dins de la tarifa aplicable al servei vigent en cada moment.\n2.2. INSTAL·LACIÓ INTERIOR SOBRE FIBRA\nÉs responsabilitat del client la instal·lació interior, tret d’aquelles solucions que ofereix Andorra Telecom que puguin incloure dins la seva solució aquesta tasca. Pels serveis on l’accés es basa amb la caixa de fibra òptica (ONT), un cop s’hagi realitzat la instal•lació interior, Andorra Telecom instal•larà la roseta, com a norma general, a l’espai destinat expressament a la ubicació de la caixa de fibra òptica (ONT), en el cas d’immobles de nova construcció o locals comercials.\nPer les instal•lacions de fibra òptica per nodes directes (XIE, IAC, SAC, CI, XVC, SIP-TRUNK), es concertarà amb el client la instal•lació interior. Andorra Telecom instal•larà un repartidor de fibra òptica.\nEl repartidor és propietat d’Andorra Telecom. En el cas d’instal•lació del repartidor en bastidor, haurà de ser en bastidor de 19 polzades.\n2.2.1. En cas que el client sol•liciti la instal•lació de la roseta i/o la caixa de fibra òptica (ONT) en un altre lloc diferent del que hi està destinat expressament, i sempre dins la seva unitat privativa, haurà d’abonar 150€ (IGI inclòs) suplementaris, imputables al desplaçament de la roseta.\nEn el cas de Wifi Professional que ofereix Andorra Telecom, aquest preu pot variar en funció del projecte que es faci en cada cas.\nPer les instal•lacions de fibra òptica per nodes directes (XIE, IAC, SAC, CI, NII, XVC, SIP-TRUNK), en cas que el client sol•liciti la instal•lació del repartidor de fibra òptica en un lloc no destinat expressament, Andorra Telecom presentarà un pressupost per a la realització de les obres corresponents, o si es presenta el cas, al seu criteri, rebutjar la instal•lació, explicant els motius del rebuig.\n2.2.2. Quan la instal•lació de la roseta s’hagi d’efectuar en unitats immobiliàries, Andorra Telecom podrà, al seu criteri, col•locar-la en locals de redistribució de cablejat o en llocs específics per a aquesta finalitat. En cas de desacord, s’aplicarà el que disposa l’apartat 3.1 d’aquestes condicions particulars, relatiu al desplaçament de roseta.\nAndorra Telecom no instal•larà repartidors de fibra òptica per nodes directes en unitats immobiliàries familiars.\n2.2.3. La caixa de fibra òptica (ONT) i la roseta són propietat d’Andorra Telecom. En cap cas el client no les ha de desmuntar o desplaçar. En cas de desperfecte o pèrdua imputable al client, aquest haurà d’abonar-ne el preu de reparació o de reposició, que figura detallat en la taula de preus de reposició de material d’Andorra Telecom.\n2.2.4. Andorra Telecom, per necessitats tècniques relatives a serveis de telefonia de veu, es reserva el dret d’instal·lar la caixa de fibra òptica (ONT) en zones comunitàries, sempre que es tingui l’autorització per part de la comunitat.\n2.2.5. En els casos en que s’hagi de realitzar una instal•lació en un local comercial, aparcament, caixer, etc., Andorra Telecom es reserva el dret de decidir la ubicació més adient de la roseta i de la caixa de fibra òptica (ONT).\n2.2.6. Per les necessitats de serveis de nodes directes (XIE, IAC, SAC, CI, NII, XVC, SIP-TRUNK), Andorra Telecom instal•larà uns equips electrònics en bastidor de 19 polzades preferentment. Qualsevol altre tipus d’instal·lació haurà d’esser acceptada per Andorra Telecom, prèvia verificació tècnica.\n2.3. MATERIALS I EQUIPAMENTS\nEn el cas que el client faci efectiva la baixa del servei i del respectiu contracte, aquest haurà de desinstal·lar al seu càrrec i retornar en perfecte estat tots i cada un dels materials propietat d’Andorra Telecom que consten referenciats a la proposta comercial i/o contracte d’alta del servei.\nEl client serà responsable dels danys, pèrdua i/o destrucció dels materials i/o equipaments proporcionats per Andorra Telecom per al funcionament del servei, referenciats a la proposta comercial i/o contracte d’alta del servei, sempre que li siguin directament imputables. En aquest cas, haurà d’abonar a Andorra Telecom l’import de reposició del material no retornat en cas de baixa de servei.\nLa taula dels imports de reposició de material es pot consultar a l’adreça:\nEl client es responsabilitzarà, en tot moment, de la bona utilització i del manteniment de les terminals contractades.\n2.3.1. FONT D’ALIMENTACIÓ\nEl client pot sol•licitar la instal•lació d’una bateria per a la caixa de fibra òptica (ONT), que li permetrà poder utilitzar el servei durant un temps determinat.\nAndorra Telecom recomana la instal•lació de la bateria per empreses que tenen un sistema d’alarma o de domòtica, en cas de no disposar d’una alimentació socorreguda.\nEn el cas de serveis per nodes directes (XIE, IAC, SAC, CI, XVC, SIP-TRUNK), Andorra Telecom recomana altament que el client proporcioni una alimentació estabilitzada i socorreguda per la connexió dels equips electrònics instal•lats. En cas contrari i durant un tall de llum, els serveis no funcionaran.\n2.3.2. SERVEI DE LLOGUER I ASSISTÈNCIA TÈCNICA D’EQUIPAMENTS\nEl servei de lloguer i assistència tècnica és opcional i inclou la garantia del(s) equipament(s). Consisteix en posar a la disposició del client un material o conjunt, tal com es defineix en l’oferta comercial vigent.\nSi el servei contractat ofereix la funció de contingència per la xarxa mòbil per garantir la connexió a la xarxa Internet, aquesta només es podrà utilitzar en cas d’incidència per part d’Andorra Telecom dels serveis de fibra òptica contractats. En cas contrari, tot el consum efectuat pel client fora de la incidència es facturarà a part, d’acord amb les tarifes de dades vigents a cada moment.\nLa cobertura WiFi, si l’equipament en disposa, ve donada per les característiques del dispositiu, l’habitatge o el local, i la seva ubicació. Per ampliar-la es podrà contractar opcionalment equipament.\nEn cas de cobertura global d’un local o d’un espai a finalitat comercial, es podrà contractar un servei específic, denominat Wifi Professional. Es valorarà en l’oferta comercial els equipaments necessaris, i les modalitats proposades.\nEn cas de contractació d’equipaments de seguretat perimetral (tallafoc), es podrà personalitzar la configuració segons els requeriments del client, amb la finalitat de prevenir al màxim possible els riscos derivats de l’ús d’Internet i protegir la informació del client, de conformitat amb l’establert a l’oferta comercial i els estàndards d’Andorra Telecom.\nLa solució de Wifi Professional disposa d’unes característiques, preus i una prestació de servei específic. El preu estipulat en concepte de contraprestació dels serveis contractats, serà d’aplicació durant el període de vigència del contracte signat amb l’empresa interessada.\nPel servei de Telefonia Fixa, es podrà triar diferents models de terminals per adaptar-se a les necessitats del client. Les característiques dels models proposats es detallaran en l’ oferta comercial.\nEls serveis contractats permeten al client utilitzar una còpia de la versió especificada del Programari, exclusivament per a finalitats internes del client i per a l’ús dels serveis contractats.\nEl client s'abstindrà d'efectuar cap altra còpia del Programari, d'enviar còpies del Programari a tercers o posar el Programari a la disposició de tercers per qualsevol mitjà, així com també s'abstindrà d'utilitzar el Programari amb una finalitat diferent de la prevista en aquestes condicions, obligant-se el client a desfer-se de la còpia o còpies del Programari que obrin en el seu poder una vegada finalitzat el contracte actual.\nEn cas que el client gaudeixi d’alguna promoció en el moment de signar la proposta econòmica i/o el contracte d’alta, o durant la seva vigència, s’entendrà que també s’adhereix a les condicions específiques de la promoció.\n5. CANVIS EN ELS SERVEIS CONTRACTATS\nAndorra Telecom posa a la disposició del client un lloc web, on podrà fer tràmits relatius a la contractació de productes i la gestió del compte de client.\nLa facturació dels serveis és mensual, excepte que la proposta comercial i/o contracte d’alta estableixi el contrari. El cobrament s’efectua per domiciliació bancària, per mensualitats vençudes. En cas que hi hagi hagut variacions contractuals durant el mes en curs, es cobrarà la part proporcional corresponent als serveis modificats. En el cas de pagament per domiciliació bancària, es requereix al client que presenti un document d’identificació bancària en què consti la titularitat del client i l’IBAN. A les tarifes s’aplicaran els corresponents impostos vigents al Principat d’Andorra.\nEl client pot consultar en el lloc web el detall de les connexions efectuades i/o pot sol·licitar rebre’l en factura.\nLa vigència del present contracte pren efecte a comptar de la data de signatura de la proposta comercial i/o el contracte d’alta per part del client.\nAndorra Telecom quedarà exonerada de qualsevol tipus de responsabilitat davant el client en els casos que les anomalies o defectes en el servei i/o productes oferts siguin degudes a accions imputables al client, personal que depèn d’ell o tercers.\nAndorra Telecom proveirà sota contractació i segons l’oferta comercial vigent, les proteccions de seguretat recomanades o necessàries pels equipaments de seguretat, tals com antivirus, ransomware, control d’aplicació, de filtratge de contingut, protecció d’intrusió, etcètera. El contingut i l’actualització d’aquestes proteccions és responsabilitat del fabricant. Andorra Telecom no serà responsable davant del client pels danys derivats pel mal funcionament, el contingut i l’actualització d’aquestes proteccions perimetrals.\nLa responsabilitat màxima Andorra Telecom per danys i perjudicis directes causats estarà limitada en la seva globalitat a un import equivalent al cinquanta per cent (50%) de l’import abonat pel client a Andorra Telecom en l’anualitat en curs del servei afectat.\nEn cap cas Andorra Telecom assumirà responsabilitat pels danys i perjudicis indirectes, incidentals, conseqüencials, pèrdua d’activitat mercantil, pèrdua de beneficis o contractes, estalvis anticipats, pèrdua d’oportunitat de negoci, reputació comercial o pèrdua o reducció d’ingressos, causats.\nSense perjudici a l’indicat als articles precedents, el contracte pot ser resolt, en qualsevol moment, en els supòsits següents:\n- El mutu acord.\n- La decisió de qualsevol de les parts de resoldre anticipadament el contracte, amb el preavís mínim establert en la proposta comercial.\n- L’impagament per part del client.\n- L’ús indegut del servei per part del client.\n- Quan el client utilitzi els serveis per realitzar alguna activitat il·legal, que es pugui considerar fraudulenta o qualsevol altra que en un futur pugui ser declarada il·legal o no ajustada a l’ordenament jurídic per algun tribunal competent.\n- La dissolució o l’extinció, la declaració en estat de cessació de pagaments i/o fallida de qualsevol de les parts.\n- La discontinuació del producte i/o servei, degut a que la tecnologia ha esdevingut obsoleta, limitada la implantació del servei o esdevingut impossible la viabilitat del servei, amb el preavís mínim establert en la proposta comercial. En cas que no estigui regulat, el preavís mínim serà de tres (3) mesos.\n- En general, qualsevol incompliment contractual de qualsevol de les parts.\n12. CESSIÓ I SUBCONTRATACIÓ\n14. DRETS D'ANDORRA TELECOM\nLa funció d’aquest servei, és l’aclariment de qualsevol dubte, respecte al preu, facturació, qualitat o qualsevol incidència sobre el servei, queda en tot cas exclosa l’assistència tècnica sobre els productes i serveis contractats.\nEl client pot realitzar les seves consultes i/o reclamacions mitjançant el lloc web d’Andorra Telecom, trucant al número gratuït d’atenció telefònica 115 (+376301115 des de l’estranger).\n18. JURISDICCIÓ I LLEI APLICABLE


Se celebrarà el proper dilluns 10 de desembre a les 19:00h en la Sala Alfons el Magnànim del Centre Cultural La Beneficència de València.\nLa defensa i estímul de les arts escèniques en el panorama actual és necessària per a mantenir un missatge optimista que contribuïsca a impulsar i reconèixer el gran potencial dels nostres professionals, premiant tant actituds com a grans trajectòries professionals.\nAquesta és la premissa que AVETID ( Associació d'Empreses d'Arts Escèniques del País Valencià) vol enfortir en el seu tradicional lliurament de premis anuals, que se celebrarà el proper dilluns 10 de desembre a les 19:00h en la Sala Alfons el Magnànim del Centre Cultural La Beneficència de València.\nUn acte que pretén posar en valor la labor que professionals i entitats exerceixen a favor de les arts escèniques; destacant i reconeixent l'esforç d'aquells que treballen per a mantenir l'escena valenciana amb dignitat, amb il·lusió i en definitiva, viva.\nAmb l'anhel de premiar el bon treball dels nostres professionals, AVETID convoca a tot el sector teatral valencià perquè conjuntament puguem compartir un espai de trobada, diàleg i distensió.\nUna jornada que reunirà a la gran majoria del sector teatral valencià, companyies, actors, directors, gestors... altres agents de diversos sectors empresarials i nombrosos representants de les institucions públiques i partits polítics.\nL'acte dirigit per Julio Martí Zahonero, serà present per Juanfran Sáez i Noelia Pérez, amb la intervenció de xicotetes intervencions de A Tempo Dansa, Carles Castillo i la companyia Cashalada; on es farà lliurament dels trofeus confeccionats per l'artista valencià Jesús Martín "Chule" , símbol ja consolidat dels Premis AVETID.\nUns reconeixements que enguany volen valorar la labor de dignificació del teatre per a xiquets i xiquetes que realitza Te Veo ( Asociación de Artes Escénicas para la Infancia y la Juventud ); els 25 anys de trajectòria dedicats a la gestió cultural d' AGCPV (Associació de Gestors i Gestores Culturals del País Valencià); i la labor de difusió i promoció de les arts escèniques valencianes de Valencia Teatros .\nL'Associació també ha volgut reconèixer trajectòries professionals com la de Toni Pastor, professional i referent del teatre valencià pel seu treball de vinculació entre l'Escola Superior d'Art Dramàtic de València i la professió valenciana com a gestor, productor i distribuïdor i; o la de Teresa Soria per la seua experiència professional en el món de l'escena valenciana i de l'audiovisual.\nAixí mateix AVETID també ha volgut premiar amb el Premi AVETID d'Or a les veteranes trajectòries de les companyies Visitants, Teatro de la Resistencia i Circ Gran Fele, referents professionals de les arts de carrer, el circ i l'escena valenciana tots ells amb més de 25 anys de trajectòria. Gran exemple del potencial escènic de la nostra terra.\nFinalment cal destacar el lliurament del Premi AVETID d'Honor a Núria Espert per la seua extraordinària trajectòria professional, sent una de les personalitats més excel·lents i prolíferes del nostre panorama escènic.\nPREMIATS AVETID 2018:\n TE VEO (Associación de Artes Escénicas para la Infancia y la Juventud ). Associació creada en 1996 i formada per companyies de tot l'estat, va nàixer amb l'objectiu de crear un marc de referència, en el qual els professionals del teatre per a xiquets/tes i joves, pogueren elaborar preguntes i desenvolupar respostes, que serviren per a engegar projectes orientats al desenvolupament del sector i que permeteren promoure accions de millora en la creació, producció i distribució.\n AGCPV (Associació de Gestors i Gestores Culturals del País Valencià). Entitat cultural constituïda en 1992 i integrada per professionals dedicats a la gestió de la cultura a la Comunitat Valenciana. Té com a principals objectius reivindicar la figura dels professionals de l'àmbit cultural i fomentar la cultura en tots els seus àmbits contribuint a promoure la creació, la difusió i la participació ciutadana en la vida cultural com a estratègia de desenvolupament social, econòmic i cultural.\n VALENCIA TEATROS. Referent digital valencià especialitzat en teatre que realitza una gran labor d'informació en l'actualitat dels teatres del nostre territori. Una eina important de difusió de les arts escèniques valencianes.\n TONI PASTOR. Gestor cultural i productor amb 35 anys d'experiència en el camp de la gestió cultural sota iniciatives pròpies o d'organismes oficials, que ha dissenyat campanyes de Teatre, Dansa i Música per a nombroses institucions públiques i privades. És membre fundador d'ADGAE, vocal de l'Associació de Gestors Culturals del País Valencià i docent Teatral en l'Escola Superior d'Art Dramàtic de València.\n TERESA SORIA , actriu valenciana que porta tota una vida pujada als escenaris de tota Espanya participant en un extensíssim nombre de muntatges. També ha participat en nombroses pel·lícules i sèries de TV com a 'L'Alquería Blanca', 'Negocis de Família' o 'Herència de Sang', i últimament per a A punt "La forastera" pendent d'estrena.\n Visitants. La seua trajectòria es remunta a 1989, però el treball acumulat en tots aquests anys és el fruit de l'esforç de totes aquelles persones que han passat per la companyia i que durant un període de la seua vida han cregut en els seus projectes i han posat els seus coneixements, creativitat i energia al servei de les arts escèniques de carrer. La labor diària de Visitants consisteix a donar-li a aquesta activitat el lloc que li correspon dins de les arts escèniques. Amb major o menor sort ho van aconseguint, van fent-se més visibles fins i tot per a molts dels companys de professió i sobretot, segueixen repartint emocions a aqueix públic que, voluntàriament, es reuneix en el carrer per a gaudir del resultat de l'esforç de tants artistes.\n Circ Gran Fele és un circ mediterrani, passional i vitalista, definit des de la seua creació com un circ sense animals. Circ Gran Fele està íntimament unit al seu creador i director: Rafael Pla. Després de la mort del seu pare, pren el càrrec de l'empresa familiar, el "Festival Gran Fele". Fins a 1991 estrenen 16 espectacles i realitzen gires per Espanya i el nord d'Àfrica. En 1993, en el Festival de Teatre de Sagunt, presenten la companyia Circ Gran Fele. Des de la inauguració de la seua carpa, s'han anat consolidant i desmarcant-se per la seua qualitat. Entre els reconeixements obtinguts, cal destacar el premi Programa Caleidoscopio de la Unió Europea, com a Projecte Cultural de Gran Interès, o l'últim Premio Max de les Arts Escèniques Especial de Circ.\n Teatre de la Resistència va ser creat en 1993 per Hadi i Ana Kurich, des de la seua fundació, han fet quasi tot el que en teatre puga imaginar-se: actuant en recòndits llocs així com a Estocolm, Barcelona o Madrid. Muntant cercaviles en festes de pobles i omplint sales de capitals amb teatre clàssic. Còmics de l'era moderna, contra vent i marea, creen teatre per onsevulla! Milers d'actuacions, vint-i-set produccions, més de cent persones han treballat en la companyia durant aquests anys... Encara que la seua atrafegada història pot semblar aleatòria, sempre ha estat marcada per dues línies principals de creació escènica: una, basada en textos que analitzen la realitat social, i una altra, que tracta d'acostar els clàssics al públic contemporani. Aquests dos vessants, sempre presents, han permès que el Teatro de la Resistencia sobrevisca malgrat els vaivens de la nostra professió, les crisis econòmiques i els dubtes...\n NÚRIA ESPERT. S'inicia en el Teatre amb 16 anys, posteriorment ingressa en la Companyia Lope de Vega a les ordres de José Tamayo i es consolida com una de les figures més destacades de l'escena catalana i espanyola. En 1959 crea la seua pròpia companyia i en la dècada dels 60 forja una sòlida reputació com a actriu teatral en tota Espanya i fora d'ella amb gires internacionals que la portaran a Londres, París i Brussel·les. En 1980 comença la seua marxa en la Direcció teatral i Operística collint grans èxits a nivell nacional i internacional. Ha sigut reconeguda amb quasi mig centenar de premis, entre ells, nombrosos Fotogrames de Plata, Premi Butaca, Premi Ondas, Premi Valle Inclán de Teatre, Premi Nacional de Teatre Pepe Isbert i Premio Princesa de Asturias de las Artes.\nselect * from banneronline where (seccion='En Valencià' or seccion='todas' or seccion='') and fecha_ini<='2020-05-28' and fecha_fin>='2020-05-28' order by orden,idbanner limit 0,30


Sunday Morning - xino-xano\nEl David va arribar el passat dijous per fer-me una visita i passar dues setmanes a la Xina.\nAhir vam voltar per Guangzhou, de dia i de nit. (…)\nAvui ens hem llevat després d’una nit que es va anar allargant, tot i que vam saber retirar-nos a temps, abans de que sortís el sol.\nPer recomençar el dia, res més bo que posar la cançó perfecta per un diumenge d’aquestos:\nPS-2: Us recormano la traducció de la cançó de Santiago Auserón per al disc “Malas Lenguas”, on fa una magnífica versió “Ya es domingo”. El disc el tinc per casa, però no sé com penjar-lo. Si podeu, escolteu-lo.\nFoto: banda de música que cada divendres i dissabte toca al C-Union (bar de Guangzhou). El David els va veure ahir, i va flipar que a Guangzhou pugui gaudir de música en directe en els bars (cosa que no pot fer a Barcelona). No va ser l’única que va veure durant la nit.\ndiumenge pel matí = xin txí rí tsao sàn (mandarí)\n20 de maig de 2007 a les 10:20 pm\nEi!! com esteu ?? m’ha fet gràcia el post pq jo ahir a la nit vaig estar en un concert del Santiago Auserón a Mollerussa i va tocar aquesta cançó!! amb la diferència horària potser era al mateix temps que vosaltres l’escoltaveu a la Xina. Casualitats de la vida.\nMolts records als 2.\n21 de maig de 2007 a les 9:51 am\nDoncs jo dissabte vaig tenir una nit genial on m’acompanyava la cançó "Friday I’m in love" de "The Cure2.\nQuina combinació de dies més xula, no?


Vols contractar personal? Truca a EMFO - EMFO - clicama - Notícies i actualitat de Mollet i el Baix Vallès\nA EMFO tenim dos usuaris principals a qui atenem cada dia: el ciutadà i les empreses. Avui però, dedicarem La Columna als serveis relacionats amb la contractació de personal que oferim a les empreses, ja que els seus resultats i conseqüències reverteixen positivament i de forma directa en la ciutadania de Mollet del Vallès i del Baix Vallès.\nEn concret, els dos serveis que sol·liciten més les empreses quan contacten amb l’equip d’EMFO són: la publicació d’ofertes i la borsa de candidats per cobrir necessitats de personal. Per posar-ne un exemple, avui us presentem el cas de l’empresa FIATC Residències. Aquesta empresa va obrir fa pocs anys un centre residencial a Mollet del Vallès i és usuària habitual d’EMFO.\nLa Sra. Anna Alsina, responsable de Captació de Talent de l’empresa FIATC Residències, ens ha explicat que “fa 4 anys vam obrir un centre a Mollet” i “va ser l’alcalde de la ciutat qui ens va explicar els serveis que ens podia oferir EMFO”. Des de l’obertura d’un centre residencial en aquesta ciutat, Alsina afirma que “hem estat col·laborant amb EMFO per cercar personal i n’estem satisfets”.\nA través del servei que oferim a FIATC Residències, la responsable de Captació de Talent ens ha explicat que “podem agilitzar els processos de selecció de tots els perfils que necessitem perquè ens fan arribar uns perfils que ja han preseleccionat prèviament”. En concret, a FIATC Residències, “valorem molt que siguin àgils en la resposta, que ens ofereixen candidats de proximitat i et donen confiança”.\nPer trobar el candidat per a cada empresa, l’equip d’EMFO ofereix la possibilitat de visitar-les presencialment per tal de conèixer el lloc de treball. Cada element és important per poder trobar el candidat més adequat per a cada lloc i per a cada empresa.\nSi ets una empresa ubicada a Mollet o al Baix Vallès i vols publicar una oferta, contractar personal, o que et realitzem un procés de selecció, posa’t en contacte amb l’equip d’EMFO al c. Riera, 7 1ª planta, 93 570 51 60, [email protected] o Whatsapp 679 333 158


Grup per perdre pes: ANY NOU, QUILOS FORA!!! - Pàgina 5 - SocPetit.cat\nGrup per perdre pes: ANY NOU, QUILOS FORA!!!\nRe: Grup per perdre pes: ANY NOU, QUILOS FORA!!!\nEntradaAutor: jaruma » ds. març 03, 2018 7:44 pm\nCapseta, a mi per la cremor d'estómac durant l'embaràs m'anava súper bé la pinya! Sembla que no pugui anar bé perquè és àcida, però es veu que fa que se'n vagi l'acidesa. A mi era l'únic que m'ajudava, això i en moments "crítics" mig almax. I estirar-me sobre el cantó esquerre.\nÀnims, que ho estàs fent molt bé!!!\nEnhorabona a la Rubinat!! Molt bé!! Veus com la setmana de la regla no compte?\nNienna també enhorabona! Encara que sigui poquet, has baixat, això és el que importa! Què més voldria jo que baixar cada setmana 300 grams!\nXia, no t'amoïnis, ja baixaràs! Els primers mesos amb un fill són molt intensos, no està una per dietes! Mantenir-se ja és tot un repte!\nJo fatal, com sempre +500! Però bé, he tret la màquina d'steps de l'armari i cada dia en faig una mica (molt mica, de moment, que amb la de pes que em sobra tot em fa mal de seguida). També prenc com a mínim un te o infusió al dia, i un parell de cops he sopat verdura.\nTinc un problema amb el menjar, però mentre l'intento solucionar vaig afegint bons hàbits. Avui m'he deprimit perquè en un mòbil antic he vist que fa 3 anys pesava gairebé 10 kg menys que ara El més curiós és que en aquell moment em sentia fatal per haver arribat als 80, em sentia super grassa! I ara els 80 em semblen un somni! Però bé, intentaré no donar-li importància i seguir amb els bons hàbits, a veure si divendres que ve hi ha sorpresa.\nEntradaAutor: nienna » ds. març 03, 2018 9:42 pm\nJaruma poc a poc! T’entenc molt perque és molt complicat quan tens problemes amb el menjar.\nJo ara vull anar introduint un canvi cada setmana o depén de si es molt complicat cada 15-21 díes. Aquesta setmana m’he proposat no menjar hidrats a partir de les 18. En totes les dietes ho recomanen i és un bon hàbit a llarg termini. Així que de moment em centro en aquest i quan el tingui assollit passaré a un altre i així. És que veig que quan faig dieta super estricta bé, baixo, però després torno a pujar. O duro 2 díes, després menjo el que no toca i em costa 3 setmanes tornar a posar-me perque sempre hi ha alguna excusa: aniversari de tal, viatges, ara estic trista, ara contenta i toooot acaba amb menjar. Així que prefereixo anar a poc a poc perquè el camí és llarg. Com a mínim hauria de perdre 18 quilos per tenir un IMC normal, així que em queda molt per fer.\nDoncs això, jo aquesta setmana començo amb això dels bons hàbits i divendres posaré quants dies ho he aconseguit fer bé. Quan tingui 7/7 passaré a un altre hàbit, etc. Necessito organitzar-me mentalment d’aquesta manera, a veure si així ho aconsegueixo.\nEntradaAutor: ametista » dg. març 04, 2018 9:16 pm\nnoies! sento no haver passat abans! de fet, pensava que ho havia fet divendres però crec que només vaig contestar dins del meu cap!\nprimer de tot Beren benvinguda!!! i tant que et pots apuntar, com ja t'han dit encara que quedi poquet per acabar aquest objectiu pots posar-te'n un de petitet i així anar-te posant en situació i agafant el ritme!\nRubinat que bé!!!!! ja veus que la setmana de la regla no pots fer gaire cas del pes...\ncapseta va, que encara estàs dins de l'objectiu! i com has posat aquest matí al whatsapp tot és molt relatiu\nah, per les cremors d'estòmac va molt bé el plàtan o la llet de civada (avena) fresqueta de la nevera, mmm\nde fet la civada en general va molt bé també per saciar la gana, ja sigui en forma de pa, galetes, flocs, porridge.... (és molt recomanable pels esmorzars per no tenir gana al cap de no res) les galetes poden ser saludables eh? casolanes! i no tenen perquè ser dolces, les salades (oatcakes) són boníssimes i van molt bé per menjar un algo entre hores (mig matí o berenar) si ets cuinetes et passo recepta\nXia doncs quedar-te igual si no t'has controlat massa també està molt bé!\nnienna ànims!!! encara que sigui poquet tot suma!! o en aquest cas resta\nper cert, em sembla molt bona idea el plantejament que t'has fet amb els hàbits i aconseguir 7/7... m'encanta! (deu ser que jo també sóc una mica d'organitzar-me així ) per cert, posaré això dels hidrats a partir de les 18h a la llista de consells de la primera entrada, ok? i quan passis als següents objectius ja ens els aniràs dient, per si també els vaig afegint!\njaruma molt bé la màquina d'steps! i les infusions i els sopars de verdura! mica en mica vas canviant cosetes per agafar bons hàbits i això s'acabarà notant, ja veuràs!\njo divendres feia 69'1 kg!\nja sé que és el mateix que la setmana passada però estava contenta per haver-hi tornat! que dilluns pesava 1 kg més i potser demà tornaré a pesar 1 kg més, que ahir vaig tenir calçotada i avui dinar a casa dels pares...\nànims noies! a tope aquesta setmana!!\nEntradaAutor: capseta » dc. març 07, 2018 8:32 am\nXia, quedar-se igual és millor que pujar!! Sobretot si no t’has controlat massa aquesta setmana segur que va millor!\nNienna, deixem enrere la pujada que vas tenir, vas baixar 300 g. i punt!! Aquesta semtmana a veure si va millor! M’ha agradat això d’anat introduïnt bons hàbits, em sembla un truc interessant per qualsevol tipus d’hàbit, a veure si m’ho aplico!!\nJaruma, molt bé això de treure els steps!! A veure si pots ser constant a mi és el que més em costa!! Sempre surten “imprevistos” (qüestió de prioritats, vamos). Potser la idea que t’ha dit la nienna et funciona!!\nAmetista, doncs està bé el teu pes, si vas veure que entre stmana havies pujat! ahh, m’interessen les receptes amb avena! Jo m’havia fet porridge i tortitas, però potser provaria de fer el que tinguis de recepta (galetes salades??).\nGràcies a totes pels consells per la cremor, aquesta setmana vaig millor, el meu cos és incoherent!!!! Jajajajajaja\nUs volia explicar que des de feia 3 mesos i mig que no anava a caminar (de sortir a caminar una horeta o així), doncs als 30 minuts ja em feia mal una cama! Vaig seure en un banc i després quasi no em podia aixecar (com si hagués fet una caminada de 5 hores) i encara vaig tenir 30 minuts per tornar que van ser 40 perquè anava més lenta\nQuina decepció amb el meu cos!!! A veure si agafo ritme!!! Amb el rotllo d’estudiar no surto però ahir tenia un mal dia i vaig sortir (amb els temes gravats a l’ipod, eh??? Que no desaprofitem cap estona d’estudi!!).\nAvui tinc dentista al midgia, a veure si fa solet i aprofito que surto per anar a caminar també avui, ja sortiré amb roba esport i no de carrer, així no hi ha excuses!\nA males.... d’aquí 5-6 setmanes acabara el suplici estudiantil i ja em podré dedicar en complet al meu cos! Que aquesta fluixera aue porto m’està portant pel camí de l’amargura (tirons a la panxa, mals esquena.....), segur que tot pel repòs que he fet i la inactivitat que tinc.\nEntradaAutor: Rubinat » dv. març 09, 2018 7:16 am\nSento entrar sempre tan ràpid i sense comentar res. Al whats estic més activa, m'és més fàcil! En fi.. de camí a la feina entro per dir-vos q he baixat 700 gr!\nNou pes: 77.3!\nA dos setmanes d'arribar a termini veig difícil aconseguir l'objectiu q em vaig a proposar... pesar 75 kg... Però estic tan contenta de q hagi baixat algo!\nQ tal vosaltres?\nEntradaAutor: ametista » dv. març 09, 2018 10:07 am\nmolt bé Rubinat!!!\nno passa res si no compleixes l'objectiu, tot i que al pas que vas qui sap!\na més, pensa que tot això et serveix també per conèixer el teu cos, prendre consciència de què menges i què perds... i t'anirà bé de cara a ajustar més el proper objectiu!\njo estic igual a 69'1.... happy també!\nperquè sembla que m'he estabilitzat als 69 baixos\na veure si segueixo així i el següent objectiu potser serà veure el 68\n(n'hi ha que ja ho sé via whatsapp però espero que passeu a fitxar per aquí per actualitzar dades)\nEntradaAutor: Xia » dv. març 09, 2018 8:38 pm\nEntro a fitxar. Aquesta setmana estic força contenta! 63,7 Kg! :)\nEl que m'està anant força bé és anar controlant les calories que ingereixo i les que cremo. Tinc una polsera d'aquestes de comptar passes i on pots anar introduïnt tot el que vas menjant... És una mica pesat, però així sóc conscient de si m'estic passant... jejeje i aquesta setmana m'ha anat prou bé. Ja veurem...\nMolts ànims Jaruma! Segur que la màquina d'steps i els bons hàbits acaben donant bons resultats. Mica en mica!\nNienna, molt bona idea això dels bons hàbits! Jo també m'ho hauria de proposar.\nCapseta, jo durant l'embaràs tenia molta cremor i acidesa, i la veritat no vaig trobar cap solució que m'anés bé. Em van dir que prengués Gaviscón forte però a mi no em feia gens d'efecte. És molt molest.. :/ molts ànims! A veure si trobes alguna cosa que et funcioni!!!\nRubinat, molt bé aquest -700!\nAmetista, segur que ben aviat veuràs els 68!\nJo no crec que arribi a l'objectiu, però si vaig baixant ja estaré contenta... el que passa és que quan veig que vaig bé després ho celebro aquell dia menjant porqueries....\nMolts ànims a totes i bon cap de setmana!!!\nEntradaAutor: nienna » dg. març 11, 2018 7:55 am\nNo havia tingut temps fins ara d'escriure. El divendres un desastre, +200 gr i això que m'havia portat bastant bé durant la setmana, però amb la regla suposo que és normal. La propera setmana serà millor, tot i que ni de conya arribo a l'objectiu, però bé, han sigut mesos complicats, i ara el més important es anar agafant bons hàbits de cara al proper objectiu. A més tinc un casament al maig, a veure si així em trobo més motivada\nEn quant al meu objectiu d'aquesta setmana, no menjar hidrats després de les 6 de la tarda, el resultat ha sigut pse, 4/7 però els dies que n'he menjat ha sigut molt poc, mitja patata bullida o coses així. Seguim una setmana més amb aquest objectiu A més aquesta setmana he pogut anar 2 cops a pilates, que a mi ja em deixa moooorta i he tancat els anells d'activitat del rellotge (representa que l'objectiu es cremar 600 calories en actiu, fer activitat física minim 30 minuts al dia i estar 5 minuts de peu per hora durant 12 hores al dia). Això ja m'ajuda a fer-me una idea de com ha anat el dia i si veig que m'he mogut poc surto una mica més a fer un tomb. Per mi es importantissim perque treballo des de casa i si em descuido és un rotllo. Sort dels nens que també imposen un bon ritme a les tardes\nRubinat mooolt bé aquesta baixada, ja t'ho havia comentat al grup de whatsapp ja t'estas apropant a l'objectiu!\nAmetista que bé ja estabilitzar-te a la part baixa del 69! En breu ja 68\nXia molt bé també aquesta setmana!! Jo això de les calories també ho feia amb el My Fitness Pal però després de 3-4 dies ja em cansava ho hauria de reprendre perquè m'anava bé, però més endavant que jo tinc un llarg camí per recorrer. Ara introduir bons hàbits i més endavant quan costi més baixar tot i tenir bons hàbits faré control de calories. A mi aquestes coses em van genial, perquè sóc molt de ciències i necessito veure les coses clares. Veure números m'ajuda més a mentalitzar-me!\nI la resta? Com us ha anat?\nEntradaAutor: capseta » dg. març 11, 2018 6:45 pm\nDivendres vaig tenir morfològica i no va anar tot lo bé que esperàvem, res per alarmar-se ara però hem d’estar pendents de més proves\nTotal, que amb el que tinc a sobre no estic gaire animada!\nAl grup de whatsapp ja vaig explicar que dos dies després de fitxar aquí la bàscula em va donar l’alegria de baixar 400 grams\nI bé, divendres estava a 64’7. Tinc marge de 300 grams per arribar dins l’objectiu a setmana santa. Veurem si ho aconsegueixo!!! A estones tinc molta gana i a estones no vull res més que domir i posar-me en mode hivernaciófins la propera revisió mèdica.\nUs he anat llegint, si puc en un altre moment personalitzo\nEntradaAutor: nienna » dl. març 12, 2018 5:55 am\nCapseta molts ànims, espero que totes les proves surtin genial\nEntradaAutor: Rubinat » dv. març 16, 2018 7:06 am\nUna setmana i acabem! Jo no crec q arribi però estic contenta d'haver vist el 6.\nNou pes: 76.9!\nM'acaba de baixar la regla... per sorpresa... un altre cicle sense ovular... sabeu si hi ha algun aliment q ajudi a ovular? Com us ha anat la setmana? A mi m'ha costat més fer bondat. Suposo q era degut al síndrome premenstrual. Avui he començat malament. He menjat el q m'ha donat la gana... estic una mica xofff i aquesta nit ha estat terrible!\nEntradaAutor: ametista » dv. març 16, 2018 6:24 pm\nRubinat molt bé el 6!!!\nostres quin pal això de no ovular... espero que puguis trobar alguna cosa que t'ajudi! (jo ni idea )\njo segueixo clavada al 69'1 kg.... ja comença a preocupar-me que la bàscula s'hagi encallat o algo\nkabbisa estàs desapareguda!!! tot bé?\na la resta com us ha anat???\nEntradaAutor: capseta » dv. març 16, 2018 7:38 pm\nRubinat molt bé la baixada!!!\nDe lo altre ja hem parlat per whats, espero que aviat tinguis els cicles ben estables (o parats durant 9mesos i + jejejeje).\nAmetista quin riure amb la bàscula!! Sí que fa ràbia quan estàs estancat, sobre tot si vas fent bé les coses.\nJo estic molt contenta, he pujat 100 grams aquesta setmana i estic a 200 grams del pes límit\nAquesta setmana he fet bondat en general però algun dia m’he passat amb les quantitats (però menjava bé). I només vaig fer la tonteria de menjar un extra súper extra un dia, però va ser un esmorzar.\nCom us ha anat a les altres? Per whats només han transcendit informacions positives... ha estat generalitzat?\nEntradaAutor: nienna » ds. març 17, 2018 8:02 am\nAhir no em va donar temps de passar a actualitzat dades. Jo ahir -600, estic a 86 justos... quina burrada pensant que fa un any estava a 79 i a dieta, i en lloc de baixar he estat pujant un munt. Però bé, seguim en la lluita, a veure si la cosa va baixant! Ara ens hem comprat una eliptica perquè ja veig que impossible sortir a fer esport fora anar al gimnàs. Amb prou feines trobo temps per anar dos dies a la setmana a pilates, no podria sortir més. I així, com que treballem des de casa, ens anira bé per anar fent una mica cada dia. A veure si això també m'ajuda a perdre pes, o si més no, ser conscient del que costa cremar les calories abans de ficar-me'les a la boca\nAmetista estas ben estabilitzada al 69,1 a veure si serà la bàscula\nCapseta molt bé aquesta setmana només 100 grams amb els nervis que has passat. ho estàs fent molt bé!\nRubinat moooolt bé aquests 400 gr tot i la regla imminent!\nI la resta? Com aneu?\nEntradaAutor: ametista » ds. març 17, 2018 9:15 am\ncapseta molt bé!!! tot i fer algun extra et mantens dins l'objectiu, enhorabona!\nnienna ànims! t'han passat moltes coses aquest últim any així que calma i ara tranquil·lament a recuperar hàbits i anar baixant! ho aconseguiràs segur! i està molt bé això de l'elíptica a casa, així podràs anar introduint una rutina d'exercici diària més fàcilment!\nla meva bàscula.... no sé jo.....\nEntradaAutor: Xia » dg. març 18, 2018 5:53 pm\nAvui només entro a fitxar, que ja se m'havia oblidat. Aquesta setmana igual 63,7 kg. (això divendres perquè crec que amb el cap de setmana pitjor...)\nMolt bé totes!!! Última setmana pels objectius... A veure com va!!!\nEntradaAutor: jaruma » dl. març 19, 2018 7:56 pm\nJo he decidit no pesar-me de moment, fins que "solucioni" el meu problema amb el menjar. De moment porto uns dies més relaxada i continguda. I ara marxem a passar 10 dies a casa dels sogres, que són gent que quasi no mengen ni et donen menjar Vaig patint per com m'ho faré per alimentar el meu nen, que cada dia és més capriciós. Però pel que fa a mi, perfecte, tu\nMolts ànims a totes, ho esteu fent molt bé!\nEntradaAutor: jaruma » dc. març 21, 2018 7:52 pm\nNoies, us explico una cosa rara que m'està passant, per si ajuda a algú. Porto uns dies que no tinc ànsia de menjar, i fins i tot si agafo alguna finestra, per costum, sembla que el cos em digui "no!". És una cosa molt rara, perquè tinc de debó molt mals hàbits amb les finestres.\nEl cas és que pensant-hi, l'únic canvi que hi ha hagut ha estat que estic prenent probiòtics. Per curiositat ho he buscat a internet, i resulta que de veritat les bactèries bones de l'intestí poden portar-nos a regular la gana! M'he quedat flipant!\nJa compto que d'aquí uns dies l'ànsia tornarà, però de moment em sento super bé\nEntradaAutor: capseta » dj. març 22, 2018 7:57 am\nOstres jaruma, no en tenia ni idea, és que tampoc conec bé com funcionen els probiotics. Doncs aprofita això que t’està passant, encara que siguin pocs dies!!\nEntradaAutor: Rubinat » dv. març 23, 2018 6:37 am\nAvui dia de retre comptes!!!! Jo no he aconseguit l'objectiu però m'hi he acostat, i això q he passat una setmana fatal amb molts nervis i ansietat. Bé, el pes final després d'aquestes setmanes és 76'2. Sinó vaig desencaminada són 4.3! No està mal!!!


Dossier d'aprenentatge: Poemes\nA la classe de COED, vàrem estar recitant poemes durant tres dies del mes de desembre. Van ser unes classes molt maques, ja que tothom recitava un poema davant de tota la classe. Ús informo, que aquesta classe és presta molta atenció, degut a que hi ha un company recitant i per mostrar-li que el respectem hi havia un silenci absolut. I la recomano com una activitat pels mestres o pels futurs mestres.\nEl dia 7 de desembre, em va tocar a mi recitar el meu poema. El títol del meu poema era:\nLa Zebra de Josep Carner i Puig-Oriol. Aquell dia, estava un xic nerviosa ja que em tocava recitar-lo davant de tots sense tenir-lo al davant. Un cop ja estava davant de tots, les coses canviaven, els nervis s'anaven anant a mesura que parlava i el meu cos cada vegada estava menys rígid. Aquí us escric el poema de Josep Carner. La zebra\nLa zebra és un cavallet,i gairebé una joguina,retallada, amb una mirada gentili amb una cua molt fina.Munta a algun relleix, i fa, de retorn, a ses germanes:-Quin esclat de sol ardenten les selves africanes!I quan elles van minvant(o preses o bé ferides)Gemeguen: -Tanta dissortens ve de ser tan lluïdes.- Teniu raó; tanmateix( sosté la més falaguera)Trobo que és sort encisera, mentre ens quedi un poc de bleix, veure’ns en llac o ribera,fins si la fosca ja creix,fins si la mort ens espera.\nOpinió: Per concloure l'entrada al bloc, afegiré la meva reflexió respecte aquesta activitat i respecte la meva recitació. Primerament, com ja he dit anteriorment, penso que aquesta activitat és molt bona per dur-la a terme dins les aules. Crec que amb una activitat com aquesta, es poden extreure moltes coses i que molts alumnes traurien coses profitoses d'aquells poc minuts que estan recitant-lo. Seguidament, m'agradaria explicar-vos les coses que he pogut extreure jo personalment, després d'haver fet la meva recitació. Una cosa que he aprés de la recitació, és a posar en pràctica els consells que et donaven els autors Joana Rubio i Francesc Puigpelat, en el llibre "Com parlar bé en públic". Consells que poc a poc he anat introduint en la meva manera d'expressar-me,i que m'han sigut exemples. Citen en el llibre "Una bona manera de controlar els nervis és desdramatitzar el discurs, treure-li importància". (pàgina. 18). Com l'he utilitzat jo, bé molt senzill en cap moment vaig pensar que la meva recitació comptava per nota, a més a més, em deia a mi mateixa tranquil·la si no és res, amb un moment és passarà i ningú t'escoltarà. Encara que alhora de la veritat no era així, però, poc a poc amb aquest consells i amb els meus pensaments vaig anar desdramatitzant la situació i els nervis van anar desapareixent. I molts més consells referents a les mirades, a la posició corporal del cos, entre d'altres. Finalment, us aconsello que si per vocació sou persones que al parlar davant d'un gran grup us poseu nerviosos i necessiteu consells, recomano que llegiu el llibre "Com parlar bé en públic" de Joana Rubio i Francesc Puigpelat. Publicat per


La SPA va tancar en el primer semestre el doble de contractes de lloguer que en 2009 | Consumer\nLa SPA va tancar en el primer semestre el doble de contractes de lloguer que en 2009\nLa Societat Pública de Lloguer inclourà en la seva oferta d'habitatges un parc de 200 immobles propietat Bancaixa, amb una renda mitjana de 500 euros mensuals\nLa Societat Pública de Lloguer (SPA) va tancar 2.271 contractes d’arrendament en el primer semestre de 2010, un total d’1.100 contractes més que en el mateix període de l’any anterior. A més, segons les xifres del Ministeri d’Habitatge, de gener a juny, 4.600 ciutadans es van interessar per alguna dels habitatges que ofereix l’agència, 2.000 més que en els sis primers mesos de 2009.\nDes de la creació de la SPA, són ja 17.517 els arrendadors particulars que li han confiat el seu habitatge per posar en lloguer i 29.000 arrendataris s’han interessat per alguna de les cases. En aquest temps, la SPA ha tancat 14.369 contractes de lloguer, que han beneficiat a 36.0000 ciutadans.\nLes dades es van exposar amb motiu de la signatura d’un conveni entre el Ministeri d’Habitatge i Bancaixa, en virtut del com, la SPA inclourà en la seva oferta d’habitatges un parc de 200 immobles propietat de l’entitat bancària distribuïdes per diferents comunitats autònomes i amb una renda mitjana de 500 euros mensuals. A través de la pàgina web www.spalquiler.es, els immobles estaran disponibles per a tots els ciutadans interessats al programa de lloguer de la SPA, inclosos els grups d’atenció especial, com la comunitat universitària.\nL’acord amb Bancaixa materialitza el conveni-marco de col·laboració signat al maig entre la Societat Pública de Lloguer i la Confederació Espanyola de Caixes d’Estalvis (CECA) per dinamitzar el mercat de lloguer mitjançant la inclusió de part dels actius immobiliaris de les caixes al parc de l’agència estatal. S’uneix, d’igual manera, als subscrits amb promotors i amb el Grup Santander.\narrendament contractes habitatges lloguer


Homenatge a Abel Martínez un any després de la seua mort\nLa UdL i Ensenyament es comprometen a treballar perquè un fet així no torni a passar\nLa Facultat d'Educació, Psicologia i Treball Social ha acollit l'acte d'homenatge\nLa Universitat de Lleida (UdL), des de la Càtedra Educació i Adolescència que du el nom del professor que, avui fa un any, va morir per l'agressió d’un menor en un institut de Barcelona, i la conselleria d'Ensenyament de la Generalitat de Catalunya, s'han compromès aquesta tarda, davant els pares d'Abel Martínez, a fer tot el possible perquè un fet com aquell no es torni a produir. Així ho han manifestat el rector de la UdL, Roberto Fernández, i la consellera, Meritxell Puig, durant l'acte d'homenatge que ambdós institucions li han retut aquesta tarda a la Facultat d'Educació, Psicologia i Treball Social.\nL'acte, on s'ha pogut escoltar una emotiva conferència de Lluís Font, president del Consell escolar de Catalunya i professor a la Universitat Ramon Llull que duia per títol Elogi de l'educació: Memorial Abel Martínez, s'ha convertit en un homenatge a tot el professorat de Secundària, perquè l'Abel Martínez, com ha expressat el rector, "era un més entre molts que s'ha convertit en un símbol per a tota la comunitat educativa". En aquest sentit, ha afegit que qualsevol acte o activitat de la Càtedra ha de ser un homenatge als professors i professores de Secundària a més de contribuir, des de la ciència i el coneixement, a evitar que un fet així succeeixi de nou.\nLa consellera, per la seua part, ha afirmat que els docents són una referència i un model per a la societat, i que el departament que presideix treballarà per garantir la seua seguretat. Tant el rector com la titular d'Ensenyament han agraït als pares de l'Abel l'educació que van donar -li i que el van fer actuar com va actuar.\nAbans, la directora de la Càtedra Educació i Adolescència Abel Martínez, la professora de la UdL, Maria Àngels Balsells, ha dit que ja s'han posat en marxa algunes investigacions centrades en temàtiques com ara la convivència en els centres, el benestar i la salut mental, l'adolescència i la família, i l'impacte de les tecnologies de la informació i la comunicació en els adolescents. Ha destacat l'interès de la Càtedra a divulgar-ne els resultats i a fer propostes educatives de bones pràctiques en aquests àmbits.\nOficina de Premsa UdL / Dimecres, 04 de novembre de 2015\nLa Càtedra Educació i Adolescència, homenatge permanent a Abel Martínez